สวัสดีค่ะหนูอายุ13ปี. หนูไม่คุยกับใคร เก็บตัวคนเดียว ร้องไห้บ่อย คิดเรื่องเดิมๆ หดหู่ ไม่มีความสุขกับสิ่งที่เคยชอบเลยถึงมันจะคลายเครียดก็ตาม หนูเป็นมาสักพักแล้วค่ะเรื่องความรักก็มีปัญหานิดหน่อยคือคบกันประมาณ4-5เดือนกว่าแล้วต่างคนต่างเลิกกัน. เขาพูดกับหนูว่าเขาจะไม่มีใคร เขาจะรอหนูคนเดียวไม่ถึง3-4วัน เขาได้แฟนใหม่คบกันวันเดียวกันกับเขาคบกับหนูค่ะ หนูควรทำไงค่ะ
สวัสดีค่ะ อาการดังกล่าวมานั้นอาจเป็นอาการที่เกิดจากความผิดหวังหรือความเครียดจากปัญหาต่างๆในชีวิตซึ่งโดยส่วนใหญ่แล้ว ถ้าสามารถแก้ไขหรือจัดการกับปัญหานั้นได้ จะไม่มีปัญหาอะไรแต่ถ้ายังมีปัญหานั้นเรื้อรัง ทำให้เกิดความเครีดยสะสม อาจทำให้เกิดภาวะซึมเศร้า หรือโรคซึมเศร้าตามมาได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าหากเข้าข่ายเป็นภาวะดังกล่าว ควรแจ้งให้ผู้ปกครองหรือครูทราบ เพื่อไปรับการรักษาที่เหมาะสมต่อไป